
Ministru kabineta rīkojums Nr. 505
Rīgā 2023. gada 10. augustā (prot. Nr. 38 73. §)
Par apropriācijas pārdali neatliekamu un nozīmīgu pasākumu īstenošanai labklājības nozarē
· 1. Atbalstīt šādu apropriācijas pārdali starp Labklājības ministrijas pamatbudžeta programmām, apakšprogrammām un budžeta izdevumu kodiem atbilstoši ekonomiskajām kategorijām 2023. gadā:
· 1.1. no apakšprogrammas 20.01.00 "Valsts sociālie pabalsti", samazinot dotāciju no vispārējiem ieņēmumiem un izdevumus sociāla rakstura maksājumiem un kompensācijām 1 783 828 euro apmērā: 
· 1.1.1. uz apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem un izdevumus pamatkapitāla veidošanai 1 272 770 euro apmērā, tai skaitā 835 000 euro apmērā ugunsgrēka seku likvidēšanai un 175 770 euro apmērā sanitārtehnisko telpu atjaunošanai un vides prasību pielāgošanai valsts sociālās aprūpes centra "Rīga" filiālē "Jugla", 262 000 euro apmērā ugunsdrošības uzlabošanai valsts sociālās aprūpes centra "Zemgale" filiālē "Ķīši" un valsts sociālās aprūpes centra "Rīga" filiālē "Rīga", kā arī minēto aprūpes centru filiāļu kvalitatīvas darbības nodrošināšanai un pakalpojumu sniegšanai;
· 1.1.2. uz apakšprogrammu 22.03.00 "Valsts atbalsts ārpusģimenes aprūpei", palielinot dotāciju no vispārējiem ieņēmumiem un izdevumus pārējiem valsts budžeta uzturēšanas izdevumu transfertiem pašvaldībām 247 108 euro apmērā pabalstam audžuģimenei bērna uzturam (mērķdotācija pašvaldībām);
· 1.1.3. uz apakšprogrammu 97.02.00 "Nozares centralizēto funkciju izpilde", palielinot dotāciju no vispārējiem ieņēmumiem un izdevumus valsts budžeta uzturēšanas izdevumu transfertiem no valsts pamatbudžeta uz valsts speciālo budžetu 81 200 euro apmērā, tai skaitā 40 000 euro apmērā saistībā ar Valsts sociālās apdrošināšanas aģentūras iemaksām Nacionālajam sociālās apdrošināšanas institūtam (INPS) par informācijas sistēmas RINA (Reference Implementation of National Application) integrāciju ar Valsts sociālās apdrošināšanas aģentūras sociālās apdrošināšanas informācijas sistēmu un Nacionālā veselības dienesta starptautiskās sadarbības informācijas sistēmu un 41 200 euro apmērā, lai pielāgotu Valsts sociālās apdrošināšanas aģentūras informācijas sistēmas starptautisko pakalpojumu sniegšanas kapacitātes stiprināšanai. Vienlaikus Labklājības ministrijas valsts sociālās apdrošināšanas speciālā budžeta apakšprogrammā 04.05.00 "Valsts sociālās apdrošināšanas aģentūras speciālais budžets" palielināt ieņēmumus no valsts speciālajā budžetā saņemtajiem transfertiem no valsts pamatbudžeta un izdevumus precēm un pakalpojumiem 81 200 euro apmērā;
· 1.1.4. uz apakšprogrammu 97.02.00 "Nozares centralizēto funkciju izpilde", palielinot dotāciju no vispārējiem ieņēmumiem un izdevumus valsts budžeta kapitālo izdevumu transfertiem no valsts pamatbudžeta uz valsts speciālo budžetu 182 750 euro apmērā, tai skaitā 24 082 euro apmērā, lai pielāgotu Valsts sociālās apdrošināšanas aģentūras informācijas sistēmas saistībā ar izmaiņām normatīvajos aktos, 17 988 euro apmērā, lai pielāgotu Valsts sociālās apdrošināšanas aģentūras informācijas sistēmas datu saņemšanai no Iekšlietu ministrijas Informācijas centra, un 140 680 euro apmērā, lai pielāgotu Valsts sociālās apdrošināšanas aģentūras informācijas sistēmas starptautisko pakalpojumu sniegšanas kapacitātes stiprināšanai. Vienlaikus Labklājības ministrijas valsts sociālās apdrošināšanas speciālā budžeta apakšprogrammā 04.05.00 "Valsts sociālās apdrošināšanas aģentūras speciālais budžets" palielināt ieņēmumus no valsts speciālajā budžetā saņemtajiem transfertiem no valsts pamatbudžeta un izdevumus pamatkapitāla veidošanai 182 750 euro apmērā;
· 1.2. apakšprogrammas 20.01.00 "Valsts sociālie pabalsti" ietvaros, samazinot izdevumus sociāla rakstura maksājumiem un kompensācijām 30 746 euro apmērā un palielinot izdevumus valsts budžeta uzturēšanas izdevumu transfertiem no valsts pamatbudžeta uz valsts speciālo budžetu 30 746 euro apmērā, lai Valsts sociālās apdrošināšanas aģentūra nodrošinātu izdevumus pensiju, pabalstu un atlīdzības piegādei saņēmēja dzīvesvietā saistībā ar pasta tarifu sadārdzinājumu. Vienlaikus Labklājības ministrijas valsts sociālās apdrošināšanas speciālā budžeta apakšprogrammā 04.05.00 "Valsts sociālās apdrošināšanas aģentūras speciālais budžets" palielināt ieņēmumus no valsts speciālajā budžetā saņemtajiem transfertiem no valsts pamatbudžeta un izdevumus precēm un pakalpojumiem 30 746 euro apmērā.
· 2. Atbalstīt Labklājības ministrijas pamatbudžeta apakšprogrammas 97.02.00 "Nozares centralizēto funkciju izpilde" izdevumu valsts budžeta kapitālo izdevumu transfertiem no valsts pamatbudžeta uz valsts speciālo budžetu pārdali, samazinot izdevumus 2023.–2025. gada prioritārā pasākuma "Atbalsts minimālo ienākumu palielināšanai" apakšpasākuma "Transferta pārskaitījums uz sociālās apdrošināšanas speciālo budžetu, lai VSAA veiktu pielāgojumus IT sistēmā jauno minimālo ienākumu sliekšņu apmēru ieviešanai" īstenošanai 8 406 euro apmērā un palielinot izdevumus 8 349 euro apmērā, lai pielāgotu Valsts sociālās apdrošināšanas aģentūras informācijas sistēmas saistībā ar izmaiņām normatīvajos aktos, un 57 euro apmērā, lai pielāgotu Valsts sociālās apdrošināšanas aģentūras informācijas sistēmas datu saņemšanai no Iekšlietu ministrijas Informācijas centra.
· 3. Atbalstīt Labklājības ministrijas pamatbudžeta apakšprogrammas 97.02.00 "Nozares centralizēto funkciju izpilde" izdevumu valsts budžeta kapitālo izdevumu transfertiem no valsts pamatbudžeta uz valsts speciālo budžetu pārdali, samazinot izdevumus 2023.–2025. gada prioritārā pasākuma "Pabalsta transporta izdevumu kompensēšanai personām ar invaliditāti, kurām ir apgrūtināta pārvietošanās, palielināšana" apakšpasākuma "Transferta pārskaitījums uz sociālās apdrošināšanas speciālo budžetu, lai nodrošinātu VSAA pielāgotu IT sistēmas saistībā ar pabalsta transporta izdevumu kompensēšanai personām ar invaliditāti, kurām ir apgrūtināta pārvietošanās, palielināšanu" īstenošanai 14 880 euro apmērā un palielinot izdevumus 14 880 euro apmērā, lai pielāgotu Valsts sociālās apdrošināšanas aģentūras informācijas sistēmas saistībā ar izmaiņām normatīvajos aktos.
· 4. Atbalstīt šādu apropriācijas pārdali starp Labklājības ministrijas speciālā budžeta programmām, apakšprogrammām un budžeta izdevumu kodiem atbilstoši ekonomiskajām kategorijām 2023. gadā:
· 4.1. apakšprogrammā 04.03.00 "Darba negadījumu speciālais budžets" samazinot izdevumus sociāla rakstura maksājumiem un kompensācijām 332 758 euro apmērā un apakšprogrammā 04.05.00 "Valsts sociālās apdrošināšanas aģentūras speciālais budžets" palielinot izdevumus precēm un pakalpojumiem 316 839 euro apmērā, tai skaitā 219 544 euro apmērā, lai Valsts sociālās apdrošināšanas aģentūra nodrošinātu izdevumus pensiju, pabalstu un atlīdzības piegādei saņēmēja dzīvesvietā saistībā ar pasta tarifu sadārdzinājumu, un 97 295 euro apmērā Valsts sociālās apdrošināšanas aģentūras pasta pakalpojumu nodrošināšanai, un izdevumus pamatkapitāla veidošanai 15 919 euro apmērā, lai pielāgotu Valsts sociālās apdrošināšanas aģentūras informācijas sistēmas starptautisko pakalpojumu sniegšanas kapacitātes stiprināšanai, izdevumus sedzot no pārējo speciālā budžeta apakšprogrammu izdevumu atskaitījumiem, atbilstoši to ieņēmumu īpatsvaram gada sociālās apdrošināšanas iemaksu summā;
· 4.2. apakšprogrammas 04.03.00 "Darba negadījumu speciālais budžets" ietvaros samazinot izdevumus sociāla rakstura maksājumiem un kompensācijām 199 813 euro apmērā un palielinot izdevumus subsīdijām un dotācijām 199 813 euro apmērā, lai nodrošinātu medicīnas iestādēm samaksas nepārtrauktību par sniegto pakalpojumu – personas ārstēšanos, aprūpi, medicīnisko un profesionālo rehabilitāciju sakarā ar nelaimes gadījumu darbā vai arodslimību.
· 5. Labklājības ministrijai nodrošināt, ka pēc īpašuma apdrošināšanas atlīdzības saņemšanas šā rīkojuma 1.1.1. apakšpunktā minētais finansējums ugunsgrēka seku likvidēšanai valsts sociālās aprūpes centra "Rīga" filiālē "Jugla" tiks ieskaitīts valsts pamatbudžeta ieņēmumos.
· 6. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1., 2., 3. un 4. punktam.
· 7. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1., 2., 3. un 4. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

